Londra îi atenționează pe liderii europeni să nu-l irite pe Trump înaintea întâlnirii cu Putin
Liderii europeni, în frunte cu cancelarul german Friedrich Merz, și-au intensificat contactele și reacțiile în sprijinul Ucrainei, încercând să-l apropie de pozițiile europene pe președintele american Donald Trump, înaintea summitului pe care acesta îl va avea vineri cu președintele rus Vladimir Putin, în timp ce oficialii britanici îi atenționează pe cei europeni că riscă astfel să-l "irite" pe Trump, relatează marți agenția EFE și publicația The Telegraph.